CELEX: 32022D0752
Language: sl
Date: 2022-04-05 00:00:00
Title: Sklep Sveta (EU) 2022/752 z dne 5. aprila 2022 o spremembi Sklepa 1999/70/ES o zunanjih revizorjih nacionalnih centralnih bank glede zunanjega revizorja centralne banke Bank of Greece

17.5.2022   
               
               
                  SL
               
               
                  Uradni list Evropske unije
               
               
                  L 138/13
               
            
         SKLEP SVETA (EU) 2022/752
         z dne 5. aprila 2022
         o spremembi Sklepa 1999/70/ES o zunanjih revizorjih nacionalnih centralnih bank glede zunanjega revizorja centralne banke Bank of Greece
         SVET EVROPSKE UNIJE JE –
         ob upoštevanju Protokola št. 4 o Statutu Evropskega sistema centralnih bank in Evropske centralne banke, ki je priložen Pogodbi o Evropski uniji in Pogodbi o delovanju Evropske unije, ter zlasti člena 27.1 Protokola,
         ob upoštevanju Priporočila Evropske centralne banke z dne 17. februarja 2022 Svetu Evropske unije o zunanjih revizorjih centralne banke Bank of Greece (ECB/2022/3) (1),
         ob upoštevanju naslednjega:
         
                     (1)
                  
                  
                     Revizijo računovodskih izkazov Evropske centralne banke (ECB) in nacionalnih centralnih bank držav članic, katerih valuta je euro, morajo opravljati neodvisni zunanji revizorji, ki jih priporoči Svet ECB in potrdi Svet Evropske unije.
                  
               
                     (2)
                  
                  
                     Mandat sedanjega zunanjega revizorja centralne banke Bank of Greece, družbe Deloitte Certified Public Accountants S.A., bo potekel po reviziji za poslovno leto 2021. Zaradi tega je treba imenovati zunanjega revizorja od poslovnega leta 2022.
                  
               
                     (3)
                  
                  
                     Centralna banka Bank of Greece je za svojega zunanjega revizorja za poslovna leta 2022 do 2026, z možnostjo podaljšanja mandata na poslovni leti 2027 do 2028, izbrala družbo Ernst & Young (Hellas) Certified Auditors Accountants S.A.
                  
               
                     (4)
                  
                  
                     Svet ECB je priporočil, da se družba Ernst & Young (Hellas) Certified Auditors Accountants S.A. imenuje za zunanjega revizorja centralne banke Bank of Greece za poslovna leta 2022 do 2026 z možnostjo podaljšanja mandata na poslovni leti 2027 in 2028.
                  
               
                     (5)
                  
                  
                     Glede na priporočilo Sveta ECB bi bilo treba Sklep Sveta 1999/70/ES (2) ustrezno spremeniti –
                  
               SPREJEL NASLEDNJI SKLEP:
         
            Člen 1
            V členu 1 Sklepa 1999/70/ES se odstavek 12 nadomesti z naslednjim:
            
               
                  „12.   Družba Ernst & Young (Hellas) Certified Auditors Accountants S.A. se odobri kot zunanji revizor za centralno banko Bank of Greece za poslovna leta od 2022 do 2026.“.
               
            
         
         
            Člen 2
            Ta sklep začne učinkovati z dnem uradne obvestitve.
         
         
            Člen 3
            Ta sklep je naslovljen na Evropsko centralno banko.
         
         
            V Luxembourgu, 5. aprila 2022
            
               
                  Za Svet
               
               
                  predsednik
               
               B. LE MAIRE
            
         
         
            (1)  UL C 102, 2.3.2022, str. 1.
         
            (2)  Sklep Sveta 1999/70/ES z dne 25. januarja 1999 o zunanjih revizorjih nacionalnih centralnih bank (UL L 22, 29.1.1999, str. 69).